### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. juni 2024 har vedtaget Magistratens foranstående indstilling af 11. juni 2024.

###

Anlægsbevilling til realisering af byggemodning samt byggepladsdrift frem til overdragelse af arealer til grundejerforening.

### Resume

I sammenhæng med lokalplan 1187, ønskes igangsættelse af byggemodningsaktiviteter, med henblik på realisering af lokalplansområdet.

Der kan inden for lokalplanområdet udstykkes 27 kommunale villagrunde og ca. 1.000 m2 erhverv.

Der søges en anlægsbevilling på 21,4 mio. kr. ekskl. moms i udgifter og 30,6 mio. kr. ekskl. moms i indtægter. Der er tidligere givet en forbevilling til projektet på 1,5 mio. kr., så de samlede udgifter forventes at være 22,9 mio. kr. Indtægter og udgifter indeholder udlæg og refusion for Aarhus Vand til etablering af kloaksystem på 3,1 mio. kr. ekskl. moms.

Provenuet på 7,7 mio. kr. ekskl. moms indgår i beregningen til indfrielsen af Teknik og Miljøs årlige indtægtskrav samt til generelt jordkøb.

Byggemodningen forventes udført i 2024/2025, således grundene kan udbydes til salg i 2024/2025.

### Beslutningspunkter

Det indstilles:

At 1) der godkendes igangsætning af projektering af de i indstillingen nævnte anlægsarbejder til realisering af godkendt lokalplan 1187

At 2) der godkendes en tillægsanlægsbevilling på 21,4 mio. kr. ekskl. moms i udgifter og 30,6 mio. kr. ekskl. moms i indtægtsbevilling, heri refusion fra [adresse] på i alt 3,1 mio. kr. ekskl. moms

At 3) det godkendes, at finansieringen af udgiftsanlægsbevillingen på de 21,4 mio. kr. sker fra rammen til byggemodning under grundsalg via udmøntning af en anlægsreserve afsat til byggemodning i 2025.

At 4) grundene udbydes til salg på kommunens almindelige salgsvilkår for højeste bud over mindsteprisen, som fastsættes som angivet i afsnit 7.

At 5) Teknik og Miljø bemyndiges til at godkende købs-/salgsaftaler på salg af grundene.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-06-2024

Palle Olesen: 7

Fremsendes til [adresse] med bemærkning, at Magistraten i mødet den 11. juni 2024 anbefaler, at byrådet tiltræder Magistratsafdelingen for Teknik og Miljøs indstilling af 9. maj 2024.